Diari Oficial de la Generalitat Valenciana


Sumari del DOGV 292, del 03-10-1985 (1985/805068)

ORDRE de 3 de juliol de 1985, de la Conselleria d'Indústria, Comerç i Tunsme de desenvolupament de l'article 4 del Decret 45/1985 de l'11 d'abril, pel qual es regulen els hores comercials en l'àmbit de la Comunitat Valenciana.
----------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   292

Data del DOGV
:   03-10-1985

Secció del DOGV
:   ALTRES DISPOSICIONS

Número del document
:   1985/805068


Data del document
:   03-07-1985

Organisme emissor
:   Conselleria d'Indústria, Comerç i Turisme

Tipus de document
:   Ordre

Anàlisi jurídica

Ordre de 3 de juliol de 1985, de la Conselleria d'Indústria, Comerç i Turisme, de desenvolupament de l'article 4 del Decret 45/1985, de l'11 d'abril, pel qual es regulen els horaris comercials en l'àmbit de la Comunitat Valenciana.  
Tot i havent-se establert pel Decret 45/1985 de 1'11 d'abril el règim general dels horaris comercials que han de regir en l'àmbit de la Comunitat Valenciana, cal desenvolupar allò establert en l?article 4 de l'esmentat Decret, a fi i efecte d'aconseguir la uniformitat necessària en la informació al públic consumidor, així com en l'ordenament del comerç, respecte als dies i hores d'apertura i tancament dels establiments en els quals es desplega una activitat de venda o de prestació de béns o de serveis al consumidor i l'usuari.   
En atenció d'aquest motius, i d'acord amb l'establert en la Disposició Final Primera del Decret 45/1985, aquesta Conselleria ha disposat:   
Article primer  
Tots els establiments, als quals fa referència el Decret 45/1985 de l'11 d'abril, hauran d'exposar en els seus accessos d'entrada, i de forma visible per al públic consumidor, un cartell en que s?especificaran els dies i hores d'apertura i de tancament de l'establiment.   
Article segon  
El cartell haurà de reunir les característiques-següents:   
1. Sobre fons blanc i de la mateixa grandària d'un foli, com a mínim, s'hi escriurà, amb lletra obscura, l'horari adoptat per l'establiment.   
2. El cartell haurà d'estar degudament diligenciat per les Associacions de Comerciants a les que pertanyeren, o, si de cos hi mancaren, pels Serveis de Comerç i Consum corresponents.   
2.1 Per a la diligenciació, a la qual fa referència el paràgraf anterior, caldrà la presentació de la Llicència Fiscal i Municipal o, si escau, en substitució d'aquesta última document acreditatiu de la formalització de la sol·licitud per a l'exercici de l'activitat desplegada per l'establiment.   
2.2 Posat el cos de. modificació d'horari, la diligència del nou cartell requerirà la presentació de l'anterior per a la seua anul·lació pels Serveis de Comerç.   
Article tercer  
L'incompliment de l'establert en la present Ordre constituirà infracció administrativa i podrà sancionar-se d'acord amb la normativa vigent.   
DISPOSICIONS FINALS  
Primera  
En transcórrer tres mesos, des de la publicació de la present Ordre, tots els establiments hauran d'exposar els cartells indicadors dels horaris comercials amb les formalitats prescrites.   
Segona  
Es faculta al Director General de Comerç i Consum per a dictar totes aquelles resolucions que fossen necessàries per al desenvolupament i aplicació de l'establert en la present Ordre.   
Tercera  
La present Ordre entrarà en vigor el dia de la seua publicació en el Diari Oficial de la Generalitat Valenciana.   
València, 3 de juliol de 1985.   
El Conseller d?Indústria, Comerç i Turisme,  
SEGUNDO BRU I PARRA